**Postpensjonistene i Buskerud**

**Referat fra medlemsmøte på Sundhaugen onsdag 25.5.2022**

Det var 43 medlemmer til stede på møtet.

Møtet startet som vanlig med den gode praten, deretter rundstykke og kaffe.

Leder ønsket deretter velkommen til Sundhaugen, spesielt til ett medlem som ikke har vært på møter tidligere. Dette er det siste medlemsmøte før ferien.

Videre gav han ordet til tidligere sokneprest Einar Salvesen som kvitterte med å spørre: Vil dere hygge dere litt til eller gi ordet til presten? Han kåserte rundt temaet Alderdom og Livskvalitet.

Hva er et godt liv?

God helse

Gode relasjoner

God økonomi

Ingen av disse tingene er en selvfølgelighet.

Han serverte oss mange gullkorn på løpende bånd som fikk forsamlingen til å le. I tillegg til flere visdomsord som nok fikk flere til å tenke.

* Bøker om alderdom blir ikke skrevet av de som er gamle nok, de som er gamle nok klarer ikke å skrive bok
* Når er du gammel? Når du er mett av dage, når humoren er borte, når du ikke klarer å le
* Avfinne seg med alderdommen, bruke selvironi
* Viktig å holde seg i aktivitet, både fysisk, psykisk og sosialt
* Det jeg ikke gjør noe med, gjør noe med meg
* Livet må forstås baklengs, men leves forlengs

Dette er bare et lite utdrag av hva kåseriet han inneholdt. Vi fikk ett klart inntrykk av at dette var vellykket. Han klarte ved flere anledninger å få forsamlingen til å le.

Tore Gustavsen leste opp ett flott dikt som passet veldig bra etter kåseriet.

Kl 1200 var det Jon Harry Skrenes som inntok scenen. Han gav oss flere gamle kjente svisker som medlemmene sang med på.

Leder orienterte så om aktuelle saker bl.a. fra Trygdeoppgjøret der resultatet ser ut til å bli 3,53% el 4,12 på årsbasis.

Videre orienterte han om dette med bindende påmelding:

**Vi minner om at ved påmelding til turer og spesielle sammenkomster, må vi kreve bindende påmeldinger. Årsaken er at turoperatører og hoteller krever ved bestilling at det må oppgis antall deltakere. Endringer av det oppgitte tallet, må skje i god tid før turen/møtet starter. Hvis ikke må vi som avdelingen betale for dette. Fristen for forfall til operatør kan variere, men er som regel minst 1 mnd. i slike tilfeller. Styret er oppmerksom på at f.eks. sykdom ikke kan planlegges – i slike tilfeller må reiseforsikringen benyttes når forfall eventuelt skjer**

Åresalget gikk som vanlig veldig bra.

Leder av turkomiteen v/Per Hodt orienterte litt om Flor og Fjære turen i tillegg til at det kanskje kan bli en dagstur utpå høsten.

Medlemstallet i foreningen holder seg ganske konstant på 322 medlemmer.

Så var det middag, vi fikk servert de «verdensberømte» kjøttkakene på Sundhaugen som også denne gangen smakte fortreffelig.

Aud Moss

referent